Store deler av øya Leka består av serpentinitt og olivinstein, som gir en gulrød farge og en unik flora. Høyeste punkt på selve øya Leka er Vattind (418 moh). Et annet kjent naturmerke er Lekamøya. Gutvik på fastlandet er forbundet med omverdenen med fylkesvei 771, og har fergeforbindelse over Lekafjorden til Skei. Madsøya er knyttet til øya Leka med bro over Frøviksundet. Den fremste næringsveien i kommunen er landbruket med melk- og kjøttproduksjon. Havfisket har ikke like stor betydning som før, men det drives fiskeoppdrett.